Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniain Lacasia jaunak aurkeztutako galdera, administrazioan euskarak duen erabilerari eta eskariari buruzkoa eta herritar guztiek administrazioan berdintasunez sartzeari begira diren mugei eta onetsitako hizkuntza planak funtzionarioen eskubideak ustez urratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, honako galdera hau aurkezten du, Herritarrekiko eta Erakundeekiko Harremanetako kontseilariak Osoko Bilkuran erantzun diezaion:

Zure ustez, gaur egun euskarak duen erabilera eta Administrazioan duen eskaria bat al datoz herritar guztiak administrazioan berdintasunez sartzeari begira diren mugekin eta Herritarrekiko eta Erakundeekiko Harremanetako Departamentuak onetsitako hizkuntza planak funtzionarioen eskubideak ustez urratzearekin?

Iruñean, 2019ko otsailaren 14an

Foru parlamentaria: Juan Luis Sánchez de Muniáin